**Tervezet**

**A vezetőtanár neve**: Kovácsné Horváth Zsuzsanna

**A hallgató neve:**

**Tantárgy:** Technika

**Osztály:** 2. a

**Tanítás ideje, órarendi óra:** 2017. szeptember 27. 1. órarendi óra

**Témakör:** (**Tematikai egység** – ennél a tantárgynál így nevezzük a Témakört):Tárgyi kultúra, technológiák, termelés

**Tananyag**: (Ez kicsit bővebben adja meg az óra anyagát): Hajtogatás

**A tanóra feladatai:**

**Oktatási feladat** (ez pontosan adja meg az óra feladatát): Szöcske hajtogatása

**Képzési feladat:**

* Tapasztalatszerzés a tárgy készítéséhez felhasznált anyagokról, eszközökről, technológiákról.
* A különböző papírok tulajdonságai, alkalmasságuk a hajtogatásra.
* A tapasztalatok megfogalmazása, rögzítése.
* Mintakövetéssel a feladat végrehajtási lépéseinek megtervezése, a szükséges idő, anyag, munkamennyiség becslése.
* A tevékenységhez használt szöveges, rajzos és képi minta követéséből származó egyszerű utasítások, tervek végrehajtása.
* Kézügyesség, mozgáskoordináció, jó testtartás, megfelelő erőkifejtés képességének fejlesztése.

**Nevelési feladat:**

* Figyelem és elővigyázatosság; a tervezett és az aktuálisan végzett tevékenységgel kapcsolatos veszélyérzet kialakítása, törekvés a biztonságra.
* A tevékenységhez kapcsolódó baleseti veszélyek és más biztonsági kockázatok felismerése és megelőzése, a segítségnyújtás lehetőségeinek ismerete.
* Az eszközök célnak és rendeltetésnek megfelelő, biztonságos használata.
* Munka közbeni célszerű rend, tisztaság fenntartása, törekvés a takarékosságra.
* Pontos munkára nevelés.
* Önálló munkára nevelés.
* A munkafolyamatban egymás segítésére irányuló ösztönzés.
* A közösségi szellem fejlesztése.
* Együttműködésre biztatás.

**Didaktikai feladat:**

* Új ismeretek feldolgozása.
* Megszilárdítás, emlékezetbe vésés.
* Alkalmazás, gyakorlás.
* Ellenőrzés, értékelés.

**Tantárgyi kapcsolatok:** magyar nyelv és irodalom, természetismeret, matematika

**Felhasznált források (taneszközök, digitális tananyag, online források, szakirodalom, stb):**

internet: <http://estimesetar.blogspot.com/2013/02/a-szocske.html> - mese a szöcskéről

[https://www.google.com/search?q=sz%C3%B6cske+k%C3%A9pe&client=firefox-b- ab&source=lnms&tbm=isch&sa=X&ved=0ahUKEwjh7KCzna7gAhURAxAIHVr2CFYQ\_AUIDigB&biw=1366&bih=654#imgrc=SflrkqLG1f9UUM](https://www.google.com/search?q=sz%C3%B6cske+k%C3%A9pe&client=firefox-b-%20ab&source=lnms&tbm=isch&sa=X&ved=0ahUKEwjh7KCzna7gAhURAxAIHVr2CFYQ_AUIDigB&biw=1366&bih=654#imgrc=SflrkqLG1f9UUM): - szöcske képe

<https://hu.wikipedia.org/wiki/F%C3%BCrgesz%C3%B6csk%C3%A9k> – ismeretek a szöcskékről

**Eszközök:** (**Anyagok és eszközök:** technikán így pontosítunk):

* Anyagszükséglet: A/4-, A/5- és kisebb méretű négyzet alakú színes lapok /fő
* Szerszámszükséglet: színes ceruza vagy filctoll

Tanítói: folyamatábra (A/3 lapokból) EZT MELLÉKELNI KELL A TERVEZET MELLÉ!, mintadarab, különböző minőségű papírok, bemutatásra szánt mese (könyvben vagy kinyomtatva lapon), szöcske képe interaktív táblán vagy képen (kinyomtatva), valamint néhány információ a szöcskéről (kinyomtatott lapon)

**Mellékletek (feladatlapok, megoldások, felhasznált szövegek és képek, tanulási segédletek, táblakép, diák-interaktív anyag):**

**A SZÖCSKE**

A szöcskeember olyan faluban élt, amelynek lakói lazacokat fogtak, és azokat télire megszá­rították. Azt mondták a szöcskeembernek:

- Gyere, segíts te is nekünk. Itt a nyár, sokat kell dolgoznunk, hogy legyen elég, ennivalónk télire.

A szöcskeember így felelt:

- Nem szeretek dolgozni, hanem játszani, Ugrálni, zajongani szeretek. Nem szeretem a lazacot, füvet szeretek enni, és fű van éppen elég körös-körül.

Eljött aztán a tél, és a füvet mély hó fedte. Fázott és éhezett a szöcskeember. Éhségében kérte az indiánokat, adjanak neki szárított lazacot. Az indiánok azonban haragudtak rá, s azt mond­ták, menjen, játszadozzon most is, és egyék füvet.

- Ezentúl szöcske leszel. Lusta voltál a munkához, nem segítettél lazacot fogni, egyél hát ezentúl füvet, és amíg mások szorgoskodnak, a te időd azzal telik, hogy ide-oda ugrálsz és zajongsz.




**A szöcskék teste**

Testalkatuk a [sáskákéhoz](https://hu.wikipedia.org/wiki/S%C3%A1sk%C3%A1k) hasonló, de csápjuk jóval hosszabb a sáskákénál. A ciripelő hangot a két szárny összedörzsölésével keltik.

**Életmódjuk, élőhelyük**

A növényevő sáskáktól eltérően a szöcskék többsége vegyesen táplálkozó, ám előnyben részesítik a ragadozó életmódot, de vannak tisztán növényevők és ragadozók is. Ugyancsak feltűnő eltérés, hogy a sáskáktól eltérően a legtöbb szöcske éjjel aktív. De a hazai fajoknál ez nem jellemző. Sok faj röpképtelen. A hímek elülső szárnytöveiket összedörzsölve ciripelnek – énekük általában hosszabb, gyakran élesebb, áthatóbb hangú a sáskákénál. Petéiket a földben vagy növények megrepedt szárában helyezik el.

Folyamatábra:



|  |  |  |  |  |  |
| --- | --- | --- | --- | --- | --- |
| **Időkeret** | **Az óra menete** | **Nevelési-oktatási stratégia** | | | **Megjegyzés** |
| **Módszerek** | **Tanulói munkaformák** | **Eszközök** |
|  | **I. Külső szervezés:**  Színes lapok kiosztása, színesek ill. filctollak előkészítése |  |  |  | Ez még a tanóra megkezdése előtt történik. |
| **8.00-8.05:** | **II. Óra eleji beszélgetés, motiválás:**  Kötetlen beszélgetés: Ahogy közelít az ősz, mi történik az állatokkal? (elköltöznek; téli álmot alszanak; élelmet keresnek, mert télen is ébren vannak, és táplálkoznak). Felolvasok egy mesét, majd erről beszélgetünk egy kicsit. Beszélünk a szöcskéről, külső tulajdonságairól, testéről, s képen is megnézzük. | * Szóbeli ismeretközlés *(nevelő munkáján alapuló)* * Szemléltetés (bemutatás) *(nevelő munkáján alapuló)* * Megbeszélés (beszélgetés) *(nevelő és tanulók közös munkáján alapuló)* | Frontális osztálymunka. | Interaktív tábla (vagy kinyomtatott kép a szöcskéről), mese (melyet felolvasok), valamint néhány információ a szöcskékről | A magyar nyelv és irodalom tantárggyal a kapcsolat az óra egészén megjelenik, a beszélgetések során, a mese megismerésekor, vélemények, gondolatok megfogalmazásakor.  természettudományos ismeretek bővítése |
|  | **1. Probléma felismertetése:**  A mai órán elkészítjük a történet főszereplőjét, a szöcskét. | * Szóbeli ismeretközlés *(nevelő munkáján alapuló)* * Szemléltetés (bemutatás) *(nevelő munkáján alapuló)* |  | Tanítói mintadarab bemutatása. | Más órákon ezt célkitűzésnek nevezzük. |
| **8.05-8.10:** | **2. A megoldás megtervezése:**  Beszéljük meg, hogy szerintetek hogyan kell elkészíteni! Milyen papír alkalmas erre?  Itt tul. képpen megbeszéljük a munka menetét, lépéseit (főként, ha többféle munkanemmel készül el a munkadarab.)  Azt is meg lehet beszélni, hogy szerintük hogyan lenne gyorsabb, hatékonyabb a munkájuk: ha önállóan, vagy párokban (esetleg 3-4-en) tudnának dolgozni (ez is munkadarabtól függ, itt most FOM és egyéni munkavégzés lesz.) | Megbeszélés (beszélgetés) *(nevelő és tanulók közös munkáján alapuló)* | Frontális osztálymunka. | Különböző minőségű papírok. | Ennek a résznek a lényege (tul. képpen) a MIBŐL? és HOGYAN? kérdésekre kerestetni a gyerekekkel a választ.  Itt lehet esetleg többféle papírt mutatni, ezek alapján is dönthetnek- ez a hátralévő időtől is függ.  A lehetőségek felmérése, megbecslése a matematikával való kapcsolatot is mutatja. |
| **8.10-8.15:** | **III. A megoldás megszervezése:**  **1.** Ha vmit még osztani, előkészíteni kell, akkor az itt történik. (Ezen az órán már minden a tanulók előtt van a padokon.) |  | Frontális osztálymunka. |  | Ami az óra előtt nem került kiosztásra, azt itt tesszük meg.  Nem célszerű mindig mindent óra előtt kiosztani, mert elvonhatja a gyerekek figyelmét, vagy játszhatnak vele, nem a tanítóra figyelnek. |
| **8.15-8.30:** | **2. A kivitelezés:**  A tanulók a legnagyobb méretű lapjukat veszik maguk elé, ezzel dolgoznak először. Lépésenként mutatom a táblánál, és mondom a hajtások nevét (ahol lehet), majd egy-egy hajtás után a folyamatábra megfelelő részét felteszem a táblára.  Differenciálás: Akik elkészülnek, vagy gyorsabban megértik a munkadarab elkészítésének lépéseit, lényegét, ők kisebb méretű lapokból a folyamatábra segítségével készítenek másikat, többet, illetve díszíthetik a kis szöcskéket. | * Szóbeli ismeretközlés *(nevelő munkáján alapuló)* * Szemléltetés (bemutatás) *(nevelő munkáján alapuló)* * Ellenőrzés, értékelés *(nevelő és tanulók közös munkáján alapuló)* * Önálló tanulói tevékenység (gyakorlati munka) *(tanulók önálló munkáján alapuló)* | Egyéni tevékenység. | A/4-, A/5- és kisebb méretű négyzet alakú színes lapok  Tanítói folyamatábra | Ez maga a munkafolyamat (az órán erre a részre kell a legtöbb időt tervezni, szánni).  Itt szalvétahajtás, valamint felezőhajtás lesz az, amit pontosan kell megnevezni (1. és 2. lépés a folyamatábrában).  A lassabban haladókkal készíthetünk még további munkadarabokat közösen, tanítói irányítással, vagy (csak néhány lassabb tanuló esetén) egyéni korrektúrával, segítségadással támogatom a munkájukat.  Lesz, akinek egész szöcskecsalád készül el óra végére. |
| **8.30-8.40:** | **IV. Értékelés:**  Óra végén (ha vhogyan megjelölte a munkadarabját), hozzon ki mindenki egy szöcskét (ha többet készített), és nézzük meg, értékeljük:  önálló munkavégzés,  pontos hajtogatás,  tiszta munkadarab,  esetleg szép díszítés,  ki mennyit készített?,  ki segített a másiknak?  kinek volt könnyű ill. nehéz a feladat?  majd rendezhetünk egy ugratóversenyt, ugyanis ez a munkadarab játék is egyben. | Ellenőrzés, értékelés *(nevelő és tanulók közös munkáján alapuló)* | Frontális osztálymunka. | Kész munkadarabok | **Az értékelés elvei**  A technika órákon az értékelés célja a tanulók órai tevékenységének, hozzáállásának motiválása, bátorítása, pozitív megerősítő jutalmazása.  Az értékelés akkor lesz hatékony és fejlesztő jellegű, ha figyelembe vesszük a gyerekek egyéni képességeit.  Ennek a munkának az alapja a folyamatos megfigyelés, melyet a jó teljesítmény megerősítésével érhetünk el.  Fejlesztjük a gyerekek önértékelését a mások munkájának megfigyelésével és a saját produktumok fejlesztési lehetőségeinek megbeszélésével.  A manuális készségek terén küzdő gyermekeket egyéni segítségnyújtással, személyre szabott tanácsokkal fejlesztjük.  **Az értékelés lehetőségei a technika órákon**  – Részvétel a tervezési folyamatban.  – A munkafolyamatok fázisainak betartására irányuló igény.  – A munkához való hozzáállás, motiváltság.  – A fantázia, kreativitás megjelenése az egyéni munkákban.  – Törekedjen a munkadarab esztétikus elkészítésére. |
| **8.40-8.45:** | **V. Külső szervezés, rendrakás:**  Padokon, osztályteremben rendteremtés. |  | * Frontális osztálymun-ka. * Egyéni tevékenység. |  |  |